242 
PIÈCES A L’APPUI. 
Dames sont ennort de vaillance, 
Richesse, trésor des vaillans, 
La clef de toute bienveillance, 
Paix et repos des traveillans, 
Force et vigueur aux delïaillans, 
Cause de toute haute emprise, 
L’eschelle des forts assaillans, 
Confort où leur blessure on prise. 
Dames sont causes des bienfais 
Du monde et de tout noble affaire, 
Confusion des imparfais 
Et qui n’ont vouloir de bien faire ; 
Dames n’ont povoir de mal faire, 
Mais redrecier tout cuer meffait 
Et de tout imperfect parfaire 
Et l’anoblir d’œuvre et de fait. 
Dames sont ung trône d’honneurs, 
Rabat de toute villonnie, 
Instruction de belles meurs, 
Vergoigne de noblesse honie, 
L’amour de toute baronie, 
Rebutement de toute ordure , 
Chastiement de félonie 
Et de tout qui tend à laydure. 
Dames sont la doulce rosée 
Qui toute ire et fureur estaint, 
Une pluye bien composée 
Dont trop mieulx vault quanqu’elle attaint ; 
Dames sont la doulceur où maint 
Toute bonté qui amolist, 
Par qui le feu de courroux maint 
Se radoulcist et abelist. 
Dames sont cause de tous jeux 
De jonnesse , d’abileté, 
Ravallement des orgueilleux, 
Enseignement d’umilité, 
Le rosier de fertilité , 
L’odeur de florissant olive, 
La forme de stabilité 
Et le droit fruit de s’amour vive. 
Dames sont assises sur fermes 
Roches de toute léaulté. 
Fontaine de piteuses larmes, 
Parfonde mine de pité, 
Palaix de toute netteté , 
Donjon garni de grans vertus, 
Plain de doulceur et de beauté, 
Mais de bonté encores plus. 
Dames sont doulceur immortelle, 
Une richesse inextimable, 
Chief de plaisance temporelle, 
Une liesse incomparable, 
Ung amour chier et délitable , 
Ung très-mélodieux trésor, 
Ung parement plus honnorable 
Que précieuse pierre en or. 
Dames sont ung souleil rayant 
Dont tout cuer d’homme s’esclaircist, 
Ung miroir les bons attrayant, 
Ung ray qui les mauvais occist, 
Une estoille que Dieu assist 
En cesluy monde ténébreux , 
Affin que lumière en yssist 
Pour l’entretienement des preux. 
Dames font l’esbat des seigneurs, 
Le hault soûlas des créatures, 
Réclain des longtains voyageurs, 
Ressort des bonnes aventures, 
Reconfort des fortunes dures , 
Le doulx recueil des cslrangiers , 
L’espargne des richesses pures 
Et allégeance en tous dangiers. 
